La mostra de pirogravats 'Antiguitats i Metàfores' s’exposa en la Casa Municipal de Cultura fins al 22 de setembre
13 de setembre 2019

![](/media/phehso5y/67_c_exposicion_01.jpg)  
  

La Casa Municipal de Cultura del Port de Sagunt acull fins el 22 de setembre l’exposició de pirogravats d’Octavio Murria, _Antiguitats i_ _Metàfores_. La mostra de tauletes socarrades, que es pot visitar  de dilluns a divendres de 10 a 13 h i de 17 a 21 h, fa, per una banda, un repàs crític de la societat actual amb imatges realistes especialment de dones, persones majors i xiquets i xiquetes, així com imatges metafòriques, i, per altra, carrers i edificis de la ciutat de Sagunt de meitat del segle XX tant del barri antic com del Port de Sagunt o de la ciutat clàssica de Saguntum en les que mostra el Teatre Romà o la Jueria. 

Octavio Murria manifesta que la seua intenció a l’hora de crear una obra “**és deixar plasmada una imatge que ja no serà igual mai més**”. L’artista declara que moltes de les seues obres són reproduccions de fotografies antigues que ell ha vist o que li han arribat i en altres casos visions d’una realitat inventada. Esta és la quarta mostra que presenta Murria d’esta tècnica de dibuix que consistix a cremar un suport de paper, cartó o fusta amb el pirogravador marcant un dibuix sobre una superfície. El pirogravat o tauleta socarrada és una tècnica de dibuix que ha sigut practicat en diferents cultures durant tota la història de la humanitat, des dels antics egipcis, fins a l’actualitat passant pels àrabs.​​

 ![](/media/i2tjtvij/67_c_exposicion_02.jpg)  

​

*   [](http://www.facebook.com/sharer.php?u=https://aytosagunto.es/va/actualitat/la-mostra-de-pirogravats-antiguitats-i-metafores-s-exposa-en-la-casa-municipal-de-cultura-fins-al-22-de-setembre/ "Facebook")
*   [](http://twitter.com/share?url=https://aytosagunto.es/va/actualitat/la-mostra-de-pirogravats-antiguitats-i-metafores-s-exposa-en-la-casa-municipal-de-cultura-fins-al-22-de-setembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-mostra-de-pirogravats-antiguitats-i-metafores-s-exposa-en-la-casa-municipal-de-cultura-fins-al-22-de-setembre/ "Linked In")
*   [](mailto:?body=https://aytosagunto.es/va/actualitat/la-mostra-de-pirogravats-antiguitats-i-metafores-s-exposa-en-la-casa-municipal-de-cultura-fins-al-22-de-setembre/)